શીર્ષક: FORBES LIST 2019: વિરાટ કોહલીએ ક્રિકેટરોને જ નહીં, ઍકટરોને પણ પાછળ છોડ્યા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ફૉર્બ્સ મૅગઝિને ભારતની સૌથી વધુ ટોપ 100 વ્યક્તિઓની યાદી જાહેર કરી છે, જેમાં વિરાટ કોહલી પહેલે સ્થાને છે. 

ગત ત્રણ વર્ષથી સલમાન ખાન આ યાદીમાં પહેલે સ્થાને હતા. 

એટલું જ નહીં પહેલીવાર કોઈ ખેલાડી ફૉર્બ્સની આ યાદીમાં પહેલાં ક્રમે પહોંચવામાં સફળ થયા છે.

મૅગઝિનનું કહેવું છે કે લિસ્ટ કામ અને જાહેરાતમાંથી થયેલી કમાણી અને તેમની લોકપ્રિયતાને આધારે તૈયાર કરવામાં આવે છે. 

2019ની યાદી પહેલી ઑક્ટોબર, 2018થી 30 સપ્ટેમ્બર, 2019 વચ્ચે થયેલી કમાણી અને પ્રસિદ્ધિના આકલનને આધારે તૈયાર કરવામાં આવી છે. 

31 વર્ષના વિરાટ કોહલીની કમાણી 252 કરોડ 72 લાખ રૂપિયા અહેવાલમાં કહેવામાં આવી છે. મૅગઝિનનું કહેવું છે કે કોહલી આ કમાણીમાં મૅચ ફી, બીસીસીઆઈનો સેન્ટ્રલ કૉન્ટ્રેક્ટ, બ્રાન્ડ ઍમ્બૅસૅડર તરીકેની કમાણીનો સમાવેશ છે. 

આ સિવાય કહેવામાં આવ્યું છે કે કોહલી ઇન્સ્ટાગ્રામ પર એક જાહેરાત પોસ્ટ માટે કરોડ રૂપિયા સુધીની ફી લે છે.

અક્ષય કુમાર કમાણીમાં સૌથી આગળ

બીજા નંબરે ઍક્ટર અક્ષય કુમાર છે. જેમની કમાણી 293.25 કરોડ રૂપિયા હતી. પરંતુ વધારે કમાણી સિવાય લોકપ્રિયતાની બાબતમાં વિરાટથી પાછળ રહેવાને કારણે તેઓ બીજા ક્રમે છે.

229.25 કરોડ રૂપિયાની કમાણી સાથે સલમાન ખાન આ વખતે ત્રીજા નંબરે છે. અમિતાભ બચ્ચન અને પૂર્વ ક્રિકેટ કૅપ્ટન મહેન્દ્ર સિંહ ધોની ચોથા અને પાંચમાં ક્રમે છે. 

અમિતાભની કમાણી 239.25 કરોડ રૂપિયા રહી, જ્યારે ધોનીની 135.93 કરોડ રૂપિયા રહી.

છઠ્ઠા અને સાતમા સ્થાને શાહરૂખ ખાન અને રણવીર સિંહ છે. શાહરૂખની કમાણી 124.38 કરોડ રૂપિયા દર્શાવામાં આવી છે, જ્યારે રણવીર સિંહની આવક 118.2 કરોડ રૂપિયા રહી.

ટોપની 10 હસ્તીઓમાં બે મહિલાઓ છે. જેમાં 59.21 કરોડ રૂપિયાની કમાણીની સાથે આલિયા ભટ્ટ આઠમા અને 48 કરોડ રૂપિયાની સાથે દીપિકા પદુકોણ 10મા ક્રમે છે. 

સચીન તેંડુલકર 79.69 કરોડ રૂપિયાની કમાણીની સાથે નવમા ક્રમે છે. 

અન્ય ક્રિકેટરોમાં રોહિત શર્મા આ વર્ષે 54.29 કરોડ રૂપિયાની કમાણી સાથે 11મા સ્થાને આવી ગયા છે. 

રિષભ પંત 29.19 કરોડ રૂપિયાની કમાણીની સાથે 30મા ક્રમે છે. પંત ગત વર્ષે ટૉપ 100મા સામેલ ન હતા. 

હાર્દિક પંડ્યા (24.87 કરોડ રૂપિયા)ની સાથે 31મા અને જસપ્રીત બુમરાહ 23.25 કરોડ રૂપિયાની સાથે 33મા ક્રમે છે.

પીવી સિંધુનું 43 સ્થાન નીચે આવ્યા

વિશ્વ વિજેતા બૅડમિન્ટન ખેલાડી પીવી સિંધુ આ લિસ્ટમાં નીચે આવી ગયા છે. 

2018માં સિંધુ 20માં ક્રમે હતા પરંતુ આ વર્ષે તે 21.05...